Kuvayt huquqni muhofaza qilish organlari xodimlari mamlakatda tayyorlanayotgan qator teraktlarning oldini oldi. Bu haqda mamlakat IIV ma’lumotlariga asoslanib, KUNA agentligi xabar bermoqda. Ma’lum qilinishicha, teraktni rejalashtirgan barcha tashkilotchilar qo‘lga olingan. Reuters ma’lumotiga ko‘ra, Kuvayt IIV IShID terrorchilik guruhi amalga oshirishi mumkin bo‘lgan uchta teraktning oldini olgan. Mamlakat IIV xabariga ko‘ra, teraktni tashkillashtirilgani IShID terrorchilarini qo‘lga olish bo‘yicha o‘tkazilgan reyd vaqtida ma’lum bo‘lgan.